Gesonde Seks Huiswerk #29 – Skilpad en Haas Seks | Timothy Kieswetter's Blog oor Gesonde Seksualiteit
Gesonde Seks Huiswerk #29 – Skilpad en Haas Seks
Posted on January 27, 2012 by Timothy Kieswetter
Gesonde Seks Huiswerk #29
Ons almal ken die kinderstorie van die skilpad en die haas. Hulle het gestry oor wie die vinnigste is en het besluit om teen mekaar resies te hardloop. Haas was arrogant in sy verkleinering van Skilpad en het hom vinnig in die stof gelaat. Haas het halfpad moeg geraak en het besluit om 'n vinnige slapie in te werk en was glad nie bekommerd oor Skilpad nie want hy was nog ver.
Toe Haas wakker skrik het Skilpad stadig maar seker oor die wenstreep geloop en die resies gewen!
Wanneer dit by seks kom, het hierdie storie 'n baie duidelike boodskap. As jy wenstreep toe jaag, gaan dit nie lank wees voordat jy moeg raak ek kom voordat jy gearriveer het. Ek kan al hoor hoe die vrouens "Amen!" skree.
Mans is gewoonlik soos Haas, hulle dink hulle moet so vinnig as moontlik hul eindbestemming bereik. Nie baie mans het al die tegniek aangeleer om langer seks te hê sonder om vinnig te kom nie.
Die Gesonde Seks-Huiswerk vir die week is om te leer hoe om julle ritme af te wissel en nie net in een rat te bly nie. Begin stadig. Neem jou tyd. Jy is besig om liefde te maak met jou sielsgenoot. Volg mekaar se leidrade om te weet watter ritme vir die ander een lekker is.
Wanneer jy voel soos Haas en besig is om moeg te raak en jy wil kom, dink terug aan Skilpad wat haar tyd neem. Neem 'n oomblik om stil te lê tot jou kragte weer hernu is en dan gaan julle voort om skilpad-en-haas-seks te hê.
Eksperimenteer met ritmes en intensiteit en jy sal sien hoe daar 'n hele nuwe wêreld van Gesonde Seks vir jou sal oopgaan!